Datuk Bandar Iskandar Puteri

Datuk Bandar Iskandar Puteri merupakan ketua bagi kerajaan tempatan di Johor, Malaysia. Ia berperanan mengetuai pentadbiran dan pengurusan pihak berkuasa tempatan di Iskandar Puteri, iaitu Majlis Bandaraya Iskandar Puteri. Jawatan Datuk Bandar diperkenalkan bagi menggantikan peranan Yang Dipertua Majlis Perbandaran Johor Bahru Tengah selepas penaiktarafan status Iskandar Puteri daripada bandar kepada bandar raya pada 22 November 2017. Iskandar Puteri merupakan nama baharu bagi bandar Nusajaya yang ditukar pada Januari 2016.

Pelantikan 
Jawatan Datuk Bandar Iskandar Puteri dilantik oleh Kerajaan Negeri Johor.

Penyandang 
Sehingga kini, Majlis Bandaraya Iskandar Puteri diketuai oleh dua orang Datuk Bandar, yang berkhidmat untuk dua tahun perkhidmatan. Yang Dipertua Majlis Perbandaran Johor Bahru Tengah, Adib Azhari Daud dilantik sebagai Datuk Bandar pertama dari tahun 2017 hingga 2019. Adib Azhari kemudiannya dilantik menjadi Datuk Bandar Johor Bahru. Salehuddin Hassan dilantik menggantikan Adib Azhari bagi tahun 2019 hingga 2021. Selepas tamat tempoh khidmat, Salehuddin kemudiannya dilantik sebagai Pegawai Kewangan Negeri Johor.

Lihat juga 
 Majlis Bandaraya Iskandar Puteri
 Iskandar Puteri (kawasan persekutuan)

Rujukan 

Pemegang jawatan politik di Johor
Datuk bandar di Malaysia